CELEX: C2005/229/14
Language: sl
Date: 2005-09-17 00:00:00
Title: Zadeva C-275/05: Predlog za sprejem predhodne odločbe na podlagi sklepa Verwaltungsgerichts Sigmaringen z dne 12. maja 2005 v zadevi Alois Kibler ml. proti Deželi Baden-Württemberg, ob prisotnosti: Manfreda Otta in Konrada Leiprechta

17.9.2005   
            
            
               SL
            
            
               Uradni list Evropske unije
            
            
               C 229/7
            
         Predlog za sprejem predhodne odločbe na podlagi sklepa Verwaltungsgerichts Sigmaringen z dne 12. maja 2005 v zadevi Alois Kibler ml. proti Deželi Baden-Württemberg, ob prisotnosti: Manfreda Otta in Konrada Leiprechta
   (Zadeva C-275/05)
   (2005/C 229/14)
   Jezik postopka: nemščina
   Verwaltungsgericht Sigmaringen je s sklepom z dne 12. maja 2005 v zadevi Alois Kibler ml. proti Deželi Baden-Württemberg, ob prisotnosti: Manfreda Otta in Konrada Leiprechta, ki ga je sodno tajništvo prejelo dne 7. julija 2005, Sodišču Evropskih skupnosti predložilo predlog za sprejem predhodne odločbe.
   Verwaltungsgericht Sigmaringen predlaga Sodišču, naj odloči o naslednjih vprašanjih:
   
               1.
            
            
               Ali je notranjepravna ureditev države članice, ki določa, da se pri vrnitvi dela zakupljenega gospodarstva, ustrezna referenčna količina za površine, ki se uporabljajo za proizvodnjo mleka zakupnikovega gospodarstva, z delom gospodarstva zopet vrne zakupodajalcu, tudi če ta v trenutku vrnitve ni več proizvajalec mleka, ali če proizvodnja mleka, kot tudi ne ponovna oddaja v zakup proizvajalcu mleka, nista več predvideni, v nasprotju s členom 7(1) Uredbe (EGS) št. 857/84 (1), spremenjene z Uredbo (EGS) št. 590/85 (2) kot tudi s členom 7, točke 2, 3 in 4 Uredbe (EGS) št. 1546/88 (3)?
            
         
               2.
            
            
               Če bi bil odgovor na vprašanje 1 negativen: Ali je notranjepravna ureditev države članice, ki določa, da v primeru prenehanja zakupnega razmerja referenčna količina ostane v celoti pri zakupniku dela gospodarstva, v nasprotju s členom 7(1) Uredbe (EGS) št. 857/84, spremenjene z Uredbo (EGS) št. 590/85 kot tudi s členom 7, točko 4 Uredbe (EGS) št. 1546/88, tudi če bi bilo prenehanje zakupnega razmerja prostovoljno?
            
         
      (1)  UL L 90, str. 13.
   
      (2)  UL L 68, str. 1.
   
      (3)  UL L 139, str. 12.